LĒMUMA PROJEKTS

2024.gada \_\_.jūnijā Lēmums Nr. \_\_\_\_

**Par Vienošanās par 2023.gada 26.septembra deleģēšanas līguma izmaiņām noslēgšanu ar sabiedrību ar ierobežotu atbildību „Daugavpils bērnu veselības centrs”**

Pamatojoties uz Pašvaldību likuma 4.panta pirmās daļas 6.punktu, 4.panta otro daļu, 7.pantu, 10.panta pirmās daļas 19.punktu, Valsts pārvaldes iekārtas likuma 40.panta pirmo un otro daļu, 41.panta pirmo daļu, 42.panta pirmo daļu, 45.panta otro un trešo daļu,

ievērojot to, ka Daugavpils valstspilsētas pašvaldība 2023.gada 26.septembrī noslēdza deleģēšanas līgumu ar sabiedrību ar ierobežotu atbildību „Daugavpils bērnu veselības centrs” ar tajā esošajiem pārvaldes uzdevumu deleģēšanas pamatnoteikumiem,

ievērojot ar Daugavpils valstspilsētas pašvaldības domes priekšsēdētāja 29.01.2024. rīkojumu Nr.2 izveidotās darba grupas ieteikumus zobārstniecības pakalpojumu bērniem pieejamības nodrošināšanai,

secinot, ka pārvaldes uzdevuma „Veselības aprūpes pakalpojumu sniegšana zobārstniecības jomā” deleģēšana sabiedrībai ar ierobežotu atbildību “Daugavpils zobārstniecības poliklīnika” ir efektīvākais veids pašvaldības autonomās funkcijas izpildes nepārtrauktības nodrošināšanai un pakalpojumu pieejamībai Daugavpils valstspilsētā,

ņemot vērā Daugavpils valstspilsētas pašvaldības domes 2024.gada \_\_.\_\_\_\_\_\_\_\_\_\_\_\_\_ lēmumu Nr. \_\_\_\_ „Par deleģēšanas līguma noslēgšanu ar sabiedrību ar ierobežotu atbildību „Daugavpils zobārstniecības poliklīnika””, saskaņā ar kuru pašvaldība nolēma noslēgt deleģēšanas līgumu ar sabiedrību ar ierobežotu atbildību „Daugavpils zobārstniecības poliklīnika”, reģistrācijas Nr.41503007355, par no Pašvaldību likuma 4.panta pirmās daļas 6.punktā noteiktās pašvaldības autonomās funkcijas - Gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību - izrietošu pārvaldes uzdevumu „*Veselības aprūpes pakalpojumu sniegšana zobārstniecības jomā”* deleģēšanu,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_ sēdes atzinumu un Finanšu komitejas 2024.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

Noslēgt Vienošanās par 2023.gada 26.septembra deleģēšanas līguma izmaiņām ar sabiedrību ar ierobežotu atbildību „Daugavpils bērnu veselības centrs”, reģistrācijas Nr.41503021397.

Pielikumā: Vienošanās par 2023.gada 26.septembra deleģēšanas līguma izmaiņām uz 1 lp.

Daugavpils valstspilsētas pašvaldības domes priekšsēdētājs A.Elksniņš